ΓΡΑΠΤΗ ΕΡΩΤΗΣΗ P-1337/03

υποβολή: Antonios Trakatellis (PPE-DE) προς την Επιτροπή

(3 Απριλίου 2003)

Θέμα: Προστασία του περιβάλλοντος από την απόρριψη ιλύος στις χωματερές και εφαρμογή ολοκληρωμένης διαχείρισης αποβλήτων στην Ελλάδα

Εκατοντάδες τόνοι λάσπης από τον σταθμό επεξεργασίας λυμάτων στην Ψυττάλεια εναποτίθενται στη χωματερή των Άνω Λιοσίων στην Αττική και τούτο χωρίς να γίνεται όπως απαιτείται, βάσει του κοινοτικού δικαίου περιβάλλοντος, ολοκληρωμένη διαχείριση των αποβλήτων. Η κατάσταση αυτή προκαλεί πολλά προβλήματα στη λειτουργία της χωματερής (συνεχείς καθιζήσεις και κατακρημνίσεις), παραβιάζει το κοινοτικό δίκαιο θέτοντας σε κίνδυνο τη δημόσιαγεία ενώ παράλληλα βλάπτει το περιβάλλον.

1. Ποια μέτρα θα λάβει η Επιτροπή, ως θεματοφύλακας των Συνθηκών και του κοινοτικού δικαίου για την προστασία τηςγείας του ανθρώπου και του περιβάλλοντος στην Ελλάδα καθώς και για τη συμμόρφωση προς τους κοινοτικούς κανόνες στον τομέα των αποβλήτων·

2. Πώς θα επιτύχει η Επιτροπή τη συμμόρφωση της Ελλάδας στον τομέα της ολοκληρωμένης διαχείρισης των αποβλήτων, η οποία απαιτεί την επεξεργασία της ιλύος (αποξήρανση λάσπης), τη χρησιμοποίησή της ως καύσιμο για την παραγωγή ενέργειας και της αειφόρου λειτουργίας των μονάδων βιολογικού καθαρισμού·

3. Υπόκειται σε προηγούμενη επεξεργασία η ιλύς ώστε να μηνπερβαίνει τα επιτρεπτά όρια συγκεντρώσεων βαρέων μετάλλων ή άλλων επικίνδυνων ουσιών βάσει της κοινοτικής νομοθεσίας και κατά πόσον τηρούνται οι διατάξεις της οδηγίας 75/442/ΕΟΚ(1) περί στερεών αποβλήτων, όπως τροποποιήθηκε από την οδηγία 91/156/ΕΟΚ(2) καθώς και αυτών της οδηγίας 1999/31/ΕΚ(3) περίγειονομικής ταφής των αποβλήτων·

(1) ΕΕ L 194 της 25.7.1975, σελ. 39.

(2) ΕΕ L 78 της 26.3.1991, σελ. 32.

(3) ΕΕ L 182 της 16.7.1999 σελ. 1.

Απάντηση της κα Wallstrm εξ ονόματος της Επιτροπής

(14 Μαΐου 2003)

Κατά τη διαχείριση των αποβλήτων πρέπει να τηρούνται οι επιμέρους απαιτήσεις που καθορίζει η οδηγία 75/442/ΕΟΚ του Συμβουλίου της 15ης Ιουλίου 1975, περί των στερεών αποβλήτων, όπως τροποποιήθηκε από την οδηγία 91/156/ΕΟΚ του Συμβουλίου της 18ης Μαρτίου 1991, καθώς και από την οδηγία 1999/31/ΕΚ του Συμβουλίου της 26ης Απριλίου 1999 περίγειονομικής ταφής των αποβλήτων.

1. Η Επιτροπή κίνησε διαδικασία παράβασης κατά της Ελλάδας λόγω της μη μεταφοράς στο εθνικό δίκαιο της οδηγίας 1999/31/ΕΚ. Εντούτοις, επειδή οι αρμόδιες ελληνικές αρχές ενέκριναν και κοινοποίησαν στην Επιτροπή μέτρα για τη μεταφορά στο εθνικό δίκαιο της ως άνω οδηγίας (κοινήπουργική απόφαση 29407/3508/10.12.2002), η Επιτροπή θεωρεί ότι η Ελλάδα συμμορφώθηκε προς τιςποχρεώσεις μεταφοράς των διατάξεων της ως άνω οδηγίας στο εθνικό δίκαιο. Τα κοινοποιηθέντα μέτρα αποτελούν αντικείμενο εξέτασης, ώστε να διαπιστωθεί κατά πόσον εξασφαλίζουν τη συμμόρφωση προς τις διατάξεις της οδηγίας 1999/31/ΕΚ.

Σε ό,τι αφορά την οδηγία 75/442/ΕΚ, στο μέτρο που αφενός, οι ελληνικές αρχές αναγνώρισαν ότιφίστανται στη χώρα περίπου 1 400 παράνομοι ή εκτός ελέγχου τόποιγειονομικής ταφής και αφετέρου, 60 % τόννοι οικιακών απορριμμάτων εξαλείφονται σε τόπους που δεν ανταποκρίνονται προς τις απαιτήσεις της κοινοτικής νομοθεσίας, η Επιτροπή κίνησε διαδικασία παράβασης κατά της Ελλάδας. Συνεπεία τούτου, απευθύνθηκε αιτιολογημένη γνώμη στην Ελλάδα τον Δεκέμβριο του 2002. Εάν η Ελλάδα δεν συμμορφωθεί προς την αιτιολογημένη γνώμη, η Επιτροπή θα μπορούσε να προσφύγει στο Ευρωπαϊκό Δικαστήριο.

2.-3. Σε ό,τι αφορά την επεξεργασία της ιλύος από τον σταθμό καθαρισμού των λυμάτων στη Ψυττάλεια, η Επιτροπή θεωρεί ότι οι ελληνικές αρχές δεν έχουν λάβει όλα τα απαραίτητα μέτρα ώστε να επαναχρησιμοποιούνται στον τόπο παραγωγής τους οι ως άνω λυματολάσπες καθαρισμού με στόχο την αξιοποίηση ή την εξάλειψή τους δίχως να τίθεται σε κίνδυνο ηγεία του ανθρώπου και χωρίς να θίγεται το περιβάλλον. Αντίθετα, η ιλύς μεταφέρεται στον χώρογειονομικής ταφής των Άνω Λιοσίων ο οποίος είναι ήδη ιδιαίτερα επιβαρημένος και έχει εξαντλήσει τα όρια του δυναμικού του. Σε ό,τι αφορά την επεξεργασία των εν λόγω λυματολασπών, κινήθηκε η διαδικασία παράβασης δυνάμει του άρθρου 226 της συνθήκης ΕΚ τον Οκτώβριο του

2002 με την αποστολή προειδοποιητικής επιστολής. Οι ελληνικές αρχές απάντησαν στην επιστολή αυτήποβάλλοντας τις παρατηρήσεις τους εν σχέσει προς τους ισχυρισμούς της Επιτροπής. Η απάντηση των ελληνικών αρχών τελείπό εξέταση. Εάν η Επιτροπή διαπιστώσει ότι η Ελλάδα δεν ανταποκρίθηκε στιςποχρεώσεις της βάσει της κοινοτικής νομοθεσίας, θα εκδώσει αιτιολογημένη γνώμη για το θέμα αυτό.

Θα πρέπει να σημειωθεί ότι η Επιτροπή πρόσφατα έλαβε καταγγελία σχετικά με την κακή λειτουργία του χώρου εναπόθεσης στα Άνω Λιόσια, που συνδέεται επίσης με το γεγονός ότι στον χώρο αυτό καταλήγουν και οι λυματολάσπες από την Ψυττάλεια. Η Επιτροπή αναλύει τα γεγονότα που καταγγέλλονται και προτίθεται να γνωστοποιήσει την καταγγελία στις ελληνικές αρχές. Η Επιτροπή δεν θα διστάσει να λάβει κάθε απαραίτητο μέτρο ώστε να εξασφαλίσει εν προκειμένω την τήρηση της κοινοτικής νομοθεσίας.